**"İşdə məhəbbət macərası"** (*rus.* Служебный роман) — rejissor Eldar Ryazanovun 2 seriyalı lirik komediya filmi. 1977-ci ildə "Mosfilm" kinostudiyasında istehsal olunan film 58 milyondan artıq tamaşaçı auditoriyası ilə 1978-ci il prokatının lideri olub. 1979-cu ildə Vasilyev qardaşları adına RSFSR dövlət mükafatına layiq görülüb.

Məzmun
------

Hadisə 1970-ci illərdə Moskvada baş verir. Baş qəhrəmanlar – Anatoli Yefremoviç Novosilsev və Lüdmila Prokofyevna Kaluginadır. Novosilsev tipik işçidir. Onun 2 oğlu var. Arvadı ondan ayrılıb. O, həmişə iş yerinə avtobusla gəlir. Kalugina Anatoli Yefremoviçin çalışdığı iş yerinin direktorudur. Onun "Volqa"sı və şəxsi sürücüsü var. Lakin qadın tək-tənhadır və şəxsi həyatda uğursuzluğa düçar olub. Ona görə də bütün diqqətini yalnız işə yönəldib.

Novosilsevin iş yoldaşı və rəfiqəsi Olqa Petrovna Rıjova ona təkan vermək istəyir ki, şöbənin rəisi olsun. Çünki bu iş yeri hələ ki, boşdur. Olqa Petrovnanın institut illərində görüşdüyü Yuri Samoxvalov gözlənilmədən direktorun müavini vəzifəsinə təyin olunur. Onlar üçü də (Novosilsev, Samoxvalov və Olqa) institutda bir qrupda oxuyublar. Öz dostu ilə görüşən Samaxvalov Novosilsevi vəzifə baxımından irəli çəkməyə çalışır. Lakin onun bütün cəhdləri boşa çıxır.

Lüdmila Prokofyevna olduqca işinə bağlı bir adamdır. Onun başı işə o qədər qarışıb ki, hətta özü barədə düşünməyi də unudub. Lüdmila Prokofyevna Novosilsevdə süstlük və təşəbbüssüzlük müşahidə edir. Lakin insafən demək lazımdır ki, Novosilsevin yaşı indiki vəzifəsi üçün çoxdan keçmişdi. Samoxvalov Novosilsevə ciddi iş xanımını yüngülcə ələ almağı təklif edir. Belə olduğu halda Novosilsev iş yerində irəli vəzifələrə keçə bilərdi. Samoxvalov iş yerindən hamını öz evinə qonaqlığa dəvət edir. Bu qonaqlıq zamanı Novosilsevin bütün cəhdləri boşa çıxır.

Filmin sonrakı gedişində Novosilsev Kaluginanı ələ almaq üçün son cəhdlərini edir. Bu cəhdləri Novosilsev vəzifə xatirinə etsə də, bir gün onda Kaluginaya həqiqi məhəbbət hissləri baş qaldırmağa başlayır. Məhəbbət bu filmin əsasını təşkil edir.

Filmin heyəti
-------------

### Film üzərində işləyənlər

**Ssenari müəllifləri :** Emil Braginski, Eldar Ryazanov
**Quruluşçu rejissor :** Eldar Ryazanov
**Operator :** Vladimir Naxabsev
**Rəssam :** Aleksandr Borisov, Sergey Voronkov
**Bəstəkar :** Andrey Petrov
### Rollarda

Alisa Freyndlix – Lüdmila Prokofyevna Kalugina
Andrey Myaqkov – Anatoli Yefremoviç Novosilsev
Svetlana Nemolyayeva – Olqa
Oleq Basilaşvili – Samoxvalov
Liya Axecakova – katibə Vera
Lüdmila İvanova – Şura
Nelli Pşennaya – Samoxvalovun arvadı
Georgi Burkov
Mariya Vinoqradova
Olesya İvanova
Aleksandr Fatyuşin – Vsevolod
Eldar Ryazanov – avtobus sərnişini

Filmin saundtrekləri
--------------------

| Say | Rusca (orijinal) | Azərbaycanca | Sözlər | İfa | Müddəti |
| --- | --- | --- | --- | --- | --- |
| 1. | Увертюра | Uvertüra | — | Alisa Freyndlix | 4:05 |
| 2. | Танец воспоминаний | Xatirələr rəqsi | — | *instrumental* | 3:37 |
| 3. | В моей душе покоя нет | Qəlbimdə sakitlik yoxdur | Robert Berns (tərcümə: Samuil Marşak) | Alisa Freyndlix | 2:17 |
| 4. | Обрываются речи влюблённых | Aşiqlərin nitqi kəsilir | Nikolay Zaboloski | Alisa Freyndlix | 1:47 |
| 5. | Осень | Payız | — | *instrumental* | 2:04 |
| 6. | Облетают последние маки | Sonuncu lalələr uçur | Nikolay Zaboloski | Andrey Myaqkov | 3:33 |
| 7. | В моей душе покоя нет 2 | Qəlbimdə sakitlik yoxdur | Robert Berns (tərcümə: Samuil Marşak) | Andrey Myaqkov | 3:07 |
| 8. | Утро | Səhər | — | *instrumental* | 2:38 |
| 9. | Нас в набитых трамваях болтает | Basabas tramvaylarda bizdən danışırlar | Yevgeni Yevtuşenko | Andrey Myaqkov | 2:05 |
| 10. | Песенка о погоде | Hava haqqında mahnı | Eldar Ryazanov | Alisa Freyndlix | 2:54 |
| 11. | Модный танец | Dəbli rəqs | — | *instrumental* | 2:21 |
| 12. | Дождь | Yağış | — | *instrumental* | 2:50 |
| 13. | Финал | Final | — | Andrey MyaqkovAlisa Freyndlix | 1:45 |

İstinadlar
----------

1. ↑  Freebase Data Dumps. Google.
2. ↑  *Lider TV.* ""İşdə məhəbbət macərası" filminin 40 illiyi" (az.). Youtube.com. 01.11.2017. İstifadə tarixi: 2017-11-02.
2. Azərbaycan dilində izləmək üçün:

/gcb2pxFVXBw

Xarici keçidlər
---------------

### İzlə

Azərbaycan dilində izləmək üçün:

İşdə məhəbbət macərası — 10 ən yaxşı sovet filmindən biri

| ⛭Eldar Ryazanovun filmləri |
| --- |
| 1950-ci illər | *Bahar səsləri* (1955) • *Karnaval gecəsi* (1956) • *Ünvansız qız* (1957) |
| 1960-cı illər | *Robinzon necə yaranıb* (1961) • *Heç yerdən olmayan adam* (1961) • *Qusar balladası* (1962) • *Şikayət kitabını verin* (1965) • *Avtomobildən qorun* (1966) • *Uğur ziqzaqı* (1968) |
| 1970-ci illər | *Qocalar-quldurlar* (1971) • *İtalyanların Rusiyada qeyri-adi sərgüzəştləri* (1973) • *Qəribə təsadüf və ya həmişə təmizlikdə* (1975) • *İşdə məhəbbət macərası* (1977) • *Qaraj* (1979) |
| 1980-ci illər | *Yazıq qusar haqqında söz demək* (1980) • *İki nəfərlik vağzal* (1982) • *Amansız romans* (1984) • *Unudulmuş fleyta musiqisi* (1987) • *Əziz Yelena Sergeyevna* (1988) |
| 1990-cı illər | *Həsrəti çəkilən səmalar* (1991) • *Öncəgörmə* (1993) • *Salam, axmaqlar!* (1996) |
| 2000-ci illər | *Köhnə yabılar* (2000) • *Sakit burulğanlar* (2000) • *Yataq otağının açarı* (2003) • *Andersen. Sevgisiz həyat* (2006) |
| Televiziya layihələri | *Vladimir Vısotski ilə dörd görüş* (1987) • *Paris sirləri* • *Karnaval gecəsi 2, yaxud 50 il sonra* (2007) • *Həyat musiqisi* (2009) |